रैंकिंग के लिए स्कूल अपडेट नहीं कर रहे जानकारी
एजुकेशन रिपोर्टर | जमशेदपुर
सरकारकी महत्वाकांक्षी शाला-सिद्धि योजना सरकारी स्कूलों की उदासीनता की वजह से फेल होती नजर रही है। इस योजना में पूर्वी सिंहभूम जिले के 2631 स्कूलों को भागीदारी करनी थी। लेकिन करीब 2200 (लगभग 84 फीसदी) स्कूलों ने इस दिशा मे कोई कदम नहीं उठाया है। अब झारखंड शिक्षा परियोजना परिषद, जिला कार्यालय में मूल्यांकन कार्य पूरा नहीं करने वाले विद्यालयों के प्रधानाध्यापकों से जवाब-तलब तथा कार्रवाई की तैयारी की जा रही है।
एडीपीओ पंकज कुमार ने बताया- योजना के तहत स्कूलों की ऑनलाइन रैंकिंग करनी है। साथ ही विभिन्न तरह के डाटा, मसलन स्कूल की आधारभूत संरचना, कक्षा, शिक्षक और विद्यार्थियों की संख्या मौलिक सुविधाओं की जानकारी देनी थी। निर्धारित समय तक रिपोर्ट नहीं सौंपने वाले विद्यालयों को शोकॉज किया जाएगा। विद्यालय योजना को गंभीरता से नहीं लेंगे तो प्रधानाध्यापकों के खिलाफ कार्रवाई की जाएगी।
hin_Deva bho_Deva hin_Deva hin_Deva